РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/576-21

29. децембар 2021. године

Б е о г р а д

З А П И С Н И К

84. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 28. ДЕЦЕМБРА 2021. ГОДИНЕ

 Седница је почела у 16.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Виолета Оцокољић, Миленко Јованов, Илија Матејић, Ђорђе Тодоровић, Оља Петровић, Вук Мирчетић, Дубравка Краљ и Лука Кебара.

Седници Одбора присуствовали су и Дијана Радовић, заменик члана Одбора Томе Филе и Братислав Југовић, заменик члана Одбора Угљеше Мрдића.

 Седници нису присуствовали чланови Одбора: Марија Јевђић, Жељко Томић, Борисав Ковачевић, Балинт Пастор и Јован Палалић, као ни њихови заменици.

 На предлог председника, Одбор је једногласно ( 12 гласова за) утврдио следећи допуњен

**Д н е в н и р е д:**

 - Усвајање записника са 83. седнице Одбора

1. Разматрање Предлога закона о изменама и допунама Закона о финансијској подршци породици са децом, који је поднела Влада (број 011-2437/21 од 24. децембра 2021. године), у појединостима.

Пре преласка на одлучивање о тачкама дневног реда, Одбор је једногласно (12 гласова за) усвојио записник 83. седнице Одбора.

**Прва тачка дневног реда:** Разматрање Предлога закона о изменама и допунама Закона о финансијској подршци породици са децом, који је поднела Влада (број 011-2437/21 од 24. децембра 2021. године), у појединостима

Одбор је размотрио Предлог закона о изменама и допунама Закона о финансијској подршци породици са децом, који је поднела Влада у појединостима и сматра да су у складу са Уставом и правним системом Републике Србије амандмани:

- на члан 1. који је поднео народни посланик Александар Мартиновић;

- на члан 3. који је поднео народни посланик Александар Мартиновић;

- на члан 3. који су заједно поднели народни посланици Снежана Пауновић и Ђорђе Милићевић.

Одбор је одлуку донео једногласно (12 гласова за).

За известиоца Одбора на седници Народне скупштине одређен је Илија Матејић, члан Одбора.

 Седница је завршена у 16,05 часова.

 Саставни део записника чине стенографске белешке.

 СЕКРЕТАР ЗАМЕНИК ПРЕДСЕДНИКА

др Радоје Церовић Марија Јевђић